**แบบเสนอขออนุมัติโครงการ/กิจกรรม คณะวิจิตรศิลป์ ประจำปีงบประมาณ 2564**

1. **ชื่อโครงการ** : โครงการสัมมนาการพัฒนาโครงสร้างวิชาการคณะวิจิตรศิลป์และสัมมนาผู้บริหารคณะวิจิตรศิลป์

🞏 โครงการ/กิจกรรมในแผนการดำเนินการ/กิจกรรม ประจำปีงบประมาณ พ.ศ.2564  
🞏 โครงการที่ได้รับงบประมาณสนับสนุน จากงบประมาณโครงการยุทธศาสตร์ที่ 3 และ 4  
🗹 โครงการนอกแผนการดำเนินการโครงการ/กิจกรรม ประจำปีงบประมาณ พ.ศ.2564

1. **ผู้รับผิดชอบโครงการ** นางสาวสุลาลักษณ์ ขาวผ่อง **ตำแหน่ง** เลขานุการคณะวิจิตรศิลป์

**หน่วยงานที่รับผิดชอบโครงการ :** งานบริการการศึกษาและพัฒนาคุณภาพนักศึกษา

1. **สอดคล้องกับแผนยุทธศาสตร์ (โปรดระบุ)**

**ยุทธศาสตร์ที่ 4 ผลิตบัณฑิตที่มีคุณธรรม คุณภาพ และมีทักษะการเป็นพลเมืองโลก**

**กลยุทธ์ที่** 4.1 **ผลักดันการพัฒนา/ปรับปรุงหลักสูตรให้มีคุณภาพสอดคล้องกับความต้องการของประเทศ**

**และส่งเสริมให้มีประสบการณ์จริงในการทำงาน**

**4.4 ส่งเสริมและผลักดันให้การจัดกิจกรรมพัฒนานักศึกษาสามารถตอบสนองทักษะที่จำเป็น**

**สำหรับการประกอบอาชีพในอนาคต และส่งเสริมให้นักศึกษาเป็นคนดีในสังคม โดยเน้นจิต**

**อาสา ซื่อสัตย์และรับผิดชอบ**

**4.6 พัฒนาระบบและกลไกที่ส่งเสริมและพัฒนาอาจารย์ในการปรับเปลี่ยนรูปแบบการจัดการ**

**เรียนรู้ให้สามารถตอบสนองทักษะแห่งศตวรรษที่ 21 และทักษะการเป็นพลเมืองโลก**

**4.7 นำคณะวิจิตรศิลป์มุ่งสู่ความเป็นนานาชาติ**

**4.8 เพิ่มความหลายหลายของการจัดการศึกษาและขยายกลุ่มผู้เรียนเพื่อพัฒนาคุณภาพคนทุก**

**ช่วงวัย (กลุ่มวัยเรียน วันทำงาน ผู้สูงอายุ และนักศึกษาเก่า)**

**ตัวชี้วัดที่** 4.1.1 ระดับความพึงพอใจของผู้ใช้บัณฑิตต่อทักษะด้านคุณธรรม คุณภาพ และทักษะการเป็นพลเมืองโลก

**ยุทธศาสตร์ที่ 8 บริหารจัดการเพื่อพัฒนาองค์กรสู่ความเป็นเลิศ**

**กลยุทธ์ที่** **8.1 พัฒนามหาวิทยาลัยสู่ความเป็นเลิศ**

**8.2 พัฒนาองค์กรให้ทันต่อการเปลี่ยนแปลง**

**ตัวชี้วัดที่ 8.1.1 ผลการประเมินตามเกณฑ์ประเมินคุณภาพการศึกษาเพื่อการดำเนินการที่เป็นเลิศ (EdPEx)**

8.1.3 ร้อยละของการบรรลุผลสำเร็จตามยุทธศาสตร์ของแผนพัฒนาการศึกษา มช. ระยะที่ 12

1. **ตอบสนองตัวชี้วัดตามคำรับรองการปฏิบัติงานของคณะวิจิตรศิลป์ -**

🗹 ไม่ตอบสนอง ตัวชี้วัดตามคำรับรองการปฏิบัติงานของคณะวิจิตรศิลป์

1. **หลักการและเหตุผล**

เนื่องด้วยรูปแบบการบริหารจัดการด้านการเรียนการสอนในปัจจุบันได้มุ่งเน้นไปยังหลักสูตรโดยตรง ดังจะเห็นได้จากการตรวจประเมินคุณภาพการศึกษาที่มุ่งเน้นการตรวจประเมินในระดับหลักสูตร ประกอบกับอัตราการเกิดของประชากรที่มีแนวโน้มลดลงทำให้จำนวนนักเรียนซึ่งเป็นกลุ่มเป้าหมายหลักที่จะเข้าศึกษาในมหาวิทยาลัยมีจำนวนลดลงตามไปด้วย ปัจจุบันจำนวนนักเรียนที่เข้าศึกษาต่อคณะวิจิตรศิลป์ยังอยู่ในระดับที่เป็นไปตามเป้าหมายการรับเข้า แต่เมื่อพิจารณาถึงที่มาของจำนวนนักศึกษาที่รับเข้า พบว่า เป็นนักศึกษาที่รับมาจากการสอบเข้าตามระบบ TCAS ในรอบที่ 3 และ รอบที่ 4 เป็นส่วนใหญ่ ซึ่งมิได้มีการทดสอบทักษะทางด้านศิลปะหรือมีแฟ้มสะสมผลงานดังเช่นรอบที่ 1 และรอบ 2 ซึ่งอาจส่งผลต่อการเรียนการสอนและอัตราการคงอยู่ของนักศึกษาที่ลดลง

ในปี 2562 ผู้บริหารคณะวิจิตรศิลป์และทีมงานสายสนับสนุนจากงานบริการการศึกษา งานนโยบายและแผน และงานบริหารทั่วไป ได้เข้าศึกษาดูงานคณะอุตสาหกรรมเกษตร มหาวิทยาลัยเชียงใหม่ ซึ่งมีการจัดโครงสร้างองค์กรและบริหารจัดการหลักสูตรในรูปแบบของ “สำนักวิชา” ที่ทำหน้าที่บริหารงานด้านวิชาการ รวมถึงบริหารงบประมาณ อัตรากำลัง และงานธุรการ โดยที่หลักสูตรมีหน้าที่รับผิดชอบเฉพาะด้านการจัดการเรียนการสอน การพัฒนาหลักสูตร และงานอื่นๆ ที่เกี่ยวกับด้านวิชาการเท่านั้น

คณะวิจิตรศิลป์ พิจารณาเห็นว่าการบริหารงานในรูปแบบดังกล่าวน่าจะมีความคล่องตัวในการทำงาน ทำให้เกิดการใช้ทรัพยากรร่วมกัน ลดความซ้ำซ้อนของการทำงาน ลดขั้นตอนการปฏิบัติงาน และเพื่อให้การบริหารงานมีประสิทธิภาพมากขึ้น และสอดคล้องกับสถาการณ์ที่เปลี่ยนแปลงในปัจจุบัน ตลอดจนจะทำให้คณาจารย์ในสาขาวิชา/หลักสูตรได้มีเวลามุ่งเน้นพัฒนาวิชาการหลักสูตรและพัฒนาตนเองได้อย่างเต็มที่ จึงมีแนวคิดนำแนวทางการบริหารงานดังกล่าวมาใช้เป็นแนวทางในการพัฒนาทางวิชาการคณะวิจิตรศิลป์ด้วย โดยปัจจุบันส่วนงานวิชาการในมหาวิทยาลัยเชียงใหม่ที่มีการจัดโครงสร้างองค์กรในลักษณะของสำนักวิชา เช่น คณะรัฐศาสตร์และรัฐประศาสนศาสตร์ คณะนิติศาสตร์ และคณะสถาปัตยกรรมศาสตร์

อย่างไรก็ตาม คณะวิจิตรศิลป์เห็นว่าหากจะมีการปรับเปลี่ยนดังกล่าว คณาจารย์และเจ้าหน้าที่ของคณะฯ ควรมีส่วนร่วมและได้ร่วมแสดงความคิดเห็น ดังนั้น คณะกรรมการบริหารประจำคณะวิจิตรศิลป์ เมื่อคราวประชุมครั้งที่ 11/2563 วันที่ 24 พฤศจิกายน 2563 จึงได้มีมติแต่งตั้งคณะทำงานขึ้นมาเพื่อศึกษาความเป็นไปได้ในการพัฒนาโครงสร้างทางวิชาการของคณะฯ โดยคณะทำงานดังกล่าวประกอบด้วยกลุ่มคณาจารย์ทั้งรุ่นเก่าและรุ่นใหม่ ซึ่งเป็นตัวแทนจากสาขาวิชาในระดับปริญญาตรี จำนวน 9 คน พร้อมด้วยที่ปรึกษาคณะทำงาน 2 คน โดยมีหน้าที่ศึกษาความเป็นไปได้ในการพัฒนาโครงสร้างทางวิชาการของคณะฯ และหาแนวทางการพัฒนาโครงสร้างวิชาการและสร้างแบบจำลองโครงสร้างวิชาการ (Model) ที่เหมาะสมกับคณะวิจิตรศิลป์ เพื่อนำเสนอคณาจารย์ในคณะฯ ให้ความเห็นร่วมกัน

ดังนั้น คณะวิจิตรศิลป์จึงจัดโครงการสัมมนาการพัฒนาโครงสร้างวิชาการคณะวิจิตรศิลป์และการสัมมนาผู้บริหารคณะวิจิตรศิลป์ เพื่อคณะทำงานจะได้ร่วมระดมความคิดเพื่อหาแนวทางการพัฒนาโครงสร้างวิชาการและแบบจำลองโครงสร้างวิชาการดังกล่าว พร้อมนี้ คณะผู้บริหารคณะวิจิตรศิลป์จะได้สัมมนาร่วมกันในการปรับปรุงแผนยุทธศาสตร์คณะวิจิตรศิลป์เพื่อให้สอดคล้องกับแผนการปรับปรุงโครงสร้างวิชาการของคณะวิจิตรศิลป์ในครั้งนี้ด้วย

1. **วัตถุประสงค์ของโครงการ**

6.1 เพื่อระดมความคิดหาแนวทางการพัฒนาโครงสร้างวิชาการ คณะวิจิตรศิลป์

6.2 เพื่อปรับปรุงแผนยุทธศาสตร์คณะวิจิตรศิลป์

1. **สถานภาพของโครงการ**

❑ โครงการเดิม 🗹 โครงการใหม่

1. **กลุ่มเป้าหมายของโครงการ / ผู้ร่วมโครงการ**

**8.1 ผู้บริหารคณะวิจิตรศิลป์ จำนวน 6 คน ประกอบด้วย**

1. รองศาสตราจารย์อัศวิณีย์ หวานจริง คณบดีคณะวิจิตรศิลป์
2. รองศาสตราจารย์ปกรณ์ภัทร์ จันทะไข่สร รองคณบดีฝ่ายบริหาร
3. รองศาสตราจารย์ ดร.รงคกร อนันตศานต์ รองคณบดีฝ่ายวิชาการ
4. ผู้ช่วยศาสตราจารย์ ดร.พงศ์ศิริ คิดดี รองคณบดีฝ่ายพัฒนาคุณภาพนักศึกษา
5. รองศาสตราจารย์กิตติ มาลีพันธุ์ ผู้ช่วยคณบดี
6. ผู้ช่วยศาสตราจารย์ธัชชัย หงษ์แพง ผู้ช่วยคณบดี

**8.2 คณะทำงานเพื่อศึกษาแนวทางความเป็นไปได้ในการพัฒนาโครงสร้างวิชาการ จำนวน 10 คน**

1. ผู้ช่วยศาสตราจารย์ภาณุพงษ์ เลาหสม ที่ปรึกษา
2. ผู้ช่วยศาสตราจารย์ ดร.ปรัชญา คัมภิรานนท์ คณะทำงาน
3. ผู้ช่วยศาสตราจารย์วีระพันธ์ จันทร์หอม คณะทำงาน
4. ผู้ช่วยศาสตราจารย์โฆษิต จันทรทิพย์ คณะทำงาน
5. อาจารย์ ดร.กฤษฎิ์ เลกะกุล คณะทำงาน
6. อาจารย์ ดร.วรรณุฉัตร ลิขิตมานนท์ คณะทำงาน
7. อาจารย์ ดร. ศิรประภา จ่าปะคัง คณะทำงาน
8. อาจารย์ ดร. กรินคณา คงเพชร คณะทำงาน
9. อาจารย์สิริวิชย์ พังสุวรรณ คณะทำงาน
10. อาจารย์ธนิษฐา นันทาพจน์ คณะทำงาน

**8.3 เจ้าหน้าที่ที่เกี่ยวข้อง จำนวน 3 คน**

1. นางสาวเมวิกา หาญกล้า เลขานุการคณะทำงาน (ปฏิบัติหน้าที่แทนนางสาวสุลาลักษณ์ ขาวผ่อง)
2. นายบัณฑิต สุริยะมงคล ผู้ช่วยเลขานุการคณะทำงานฯ
3. นางทัดศรี ชัยเมคา ปฏิบัติหน้าที่เลขานุการ การปรับปรุงแผนยุทธศาสตร์คณะวิจิตรศิลป์
4. **ตัวชี้วัดผลผลิต (Output) และผลลัพธ์ (Outcome)**

|  |
| --- |
| **ตัวชี้วัดผลผลิต/ผลลัพธ์ และเป้าหมายของตัวชี้วัด (ที่สอดคล้องกับแผนยุทธศาสตร์ / ตัวชี้วัดตามคำรับรองผลการปฏิบัติงานของคณะวิจิตรศิลป์)** |
| **ผลผลิต (Output)** |
| ตัวชี้วัดเชิงปริมาณ  1. ได้แนวทางการพัฒนาโครงสร้างวิชาการ 2-3 รูปแบบ  2. ได้แผนยุทธศาสตร์คณะวิจิตรศิลป์ฉบับปรับปรุง พ.ศ. 2564  ตัวชี้วัดเชิงคุณภาพ  1. บรรลุผลสำเร็จตามยุทธศาสตร์ของแผนพัฒนาการศึกษามหาวิทยาลัยเชียงใหม่ ระยะที่ 12 |
| **ผลลัพธ์ (Outcome)**  1. การพัฒนาคณะวิจิตรศิลป์สู่องค์การที่มีความเป็นเลิศ  2. การพัฒนาการเรียนการสอนคณะวิจิตรศิลป์ให้ทันต่อการเปลี่ยนแปลง |

1. **ระยะเวลาดำเนินงาน**

วันศุกร์ที่ 18 ธันวาคม 2563 เวลา 07.30 – 19.30 น.

1. **สถานที่**

บ้านสวนเฮือนศิลป์ รีสอร์ท จังหวัดเชียงใหม่

1. **รายละเอียดวิธีดำเนินโครงการ**

สัมมนาคณะทำงานฯ ในห้องประชุม 1 ห้อง

สัมมนาผู้บริหารคณะวิจิตรศิลป์ ในห้องประชุม 1 ห้อง

โดยมีกำหนดการดังนี้

**วันศุกร์ที่ 18 ธันวาคม 2563**

07.30 น. เดินทางออกจากคณะวิจิตรศิลป์

08.30 – 12.00 น. คณะทำงานฯ สัมมนาการพัฒนาโครงสร้างวิชาการคณะวิจิตรศิลป์

ผู้บริหารคณะวิจิตรศิลป์ สัมมนาการปรับปรุงแผนยุทธศาสตร์คณะวิจิตรศิลป์

12.00 น. พักรับประทานอาหารกลางวัน

13.00 – 17.00 น. คณะทำงานฯ สัมมนาการพัฒนาโครงสร้างวิชาการคณะวิจิตรศิลป์ (ต่อ)

ผู้บริหารคณะวิจิตรศิลป์ สัมมนาการปรับปรุงแผนยุทธศาสตร์คณะวิจิตรศิลป์ (ต่อ)

17.00 น. รับประทานอาหารเย็น

19.30 น. เดินทางกลับคณะวิจิตรศิลป์

\* รับประทานอาหารว่างในเวลา 10.30 น. และ 14.30 น.

**13. งบประมาณ**

ประมาณการรายจ่าย จำนวน 27,450 บาท (สองหมื่นเจ็ดพันสี่ร้อยห้าสิบบาทถ้วน)

โดยเบิกจ่ายจากงบประมาณเงินรายได้ ประจำปีงบประมาณ 2564 แผนงานการเรียนการสอน งานสนับสนุนการจัดการศึกษา กิจกรรมทะเบียนและประมวลผลการศึกษา กองทุนเพื่อการศึกษา งบดำเนินงาน (ค่าใช้สอย) รหัสงบประมาณ 642039901700020

**โดยประมาณการรายจ่าย ดังนี้**

| **รายการ** | **ประมาณการ (บาท)** |
| --- | --- |
| 1. ค่าอาหารกลางวัน จำนวน 1 มื้อ จำนวน 19 คน มื้อละ 350 บาท | 6,650 |
| 2. ค่าอาหารเย็น จำนวน 1 มื้อ จำนวน 19 คน มื้อละ 400 บาท | 7,600 |
| 4. ค่าเช่าห้องประชุม (รวมอาหารว่าง 2 มื้อ) จำนวน 2 ห้อง ห้องละ 2,000 บาท | 4,000 |
| 5. ค่าเช่ารถตู้ จำนวน 2 คัน 2 วัน วันละ 1,800 บาท | 7,200 |
| 6. ค่าน้ำมันเชื้อเพลิง จำนวน 2 คัน คันละ 1,000 บาท | 2,000 |
| **รวมเป็นเงิน** | **27,450** |

**หมายเหตุ** : งบประมาณเบิกจ่ายแบบถัวเฉลี่ย

**14. ประโยชน์ที่คาดว่าจะได้รับ**

14.1 ได้แนวทางการพัฒนาโครงสร้างวิชาการและสร้างแบบจำลองโครงสร้างวิชาการ (Model) ที่เหมาะสมกับคณะ

14.2 ได้แผนยุทธศาสตร์คณะวิจิตรศิลป์ฉบับปรับปรุงที่สอดคล้องกับยุทธศาสตร์ของมหาวิทยาลัยเชียงใหม่ฉบับปรับปรุง